CELEX: 62016CA0194
Language: sl
Date: 2017-10-17 00:00:00
Title: Zadeva C-194/16: Sodba Sodišča (veliki senat) z dne 17. oktobra 2017 (predlog za sprejetje predhodne odločbe Riigikohus – Estonija) – Bolagsupplysningen OÜ, ingrid Ilsjan/Svensk Handel AB (Predhodno odločanje — Pravosodno sodelovanje v civilnih zadevah — Uredba (EU) št. 1215/2012 — Člen 7, točka 2 — Posebna pristojnost v zvezi z delikti ali kvazidelikti — Poseg v pravice pravne osebe z objavo domnevno napačnih podatkov o njej na spletu in s tem, da se komentarji, ki se nanašajo nanjo, niso izbrisali — Kraj nastanka škode — Središče interesov te osebe)

11.12.2017   
            
            
               SL
            
            
               Uradni list Evropske unije
            
            
               C 424/4
            
         Sodba Sodišča (veliki senat) z dne 17. oktobra 2017 (predlog za sprejetje predhodne odločbe Riigikohus – Estonija) – Bolagsupplysningen OÜ, ingrid Ilsjan/Svensk Handel AB
   (Zadeva C-194/16) (1)
   
   ((Predhodno odločanje - Pravosodno sodelovanje v civilnih zadevah - Uredba (EU) št. 1215/2012 - Člen 7, točka 2 - Posebna pristojnost v zvezi z delikti ali kvazidelikti - Poseg v pravice pravne osebe z objavo domnevno napačnih podatkov o njej na spletu in s tem, da se komentarji, ki se nanašajo nanjo, niso izbrisali - Kraj nastanka škode - Središče interesov te osebe))
   (2017/C 424/05)
   Jezik postopka: estonščina
   
      Predložitveno sodišče
   
   Riigikohus
   
      Stranke v postopku v glavni stvari
   
   
      Tožeči stranki: Bolagsupplysningen OÜ, ingrid Ilsjan
   
      Tožena stranka: Svensk Handel AB
   
      Izrek
   
   
               1.
            
            
               Člen 7, točka 2, Uredbe (EU) št. 1215/2012 Evropskega parlamenta in Sveta z dne 12. decembra 2012 o pristojnosti in priznavanju ter izvrševanju sodnih odločb v civilnih in gospodarskih zadevah je treba razlagati tako, da lahko pravna oseba, ki trdi, da so bile njene osebnostne pravice kršene z objavo napačnih podatkov o njej na spletu in s tem, da se komentarji, ki se nanašajo nanjo, niso izbrisali, vloži tožbo za popravek teh podatkov, izbris teh komentarjev in povrnitev celotne nastale škode pri sodiščih države članice, v kateri je središče njenih interesov.
               Kadar zadevna pravna oseba večino svojih dejavnosti opravlja v državi članici, ki ni država članica njenega sedeža, lahko ta oseba domnevnega storilca posega toži na podlagi kraja nastanka škode v tej drugi državi članici.
            
         
               2.
            
            
               Člen 7, točka 2, Uredbe št. 1215/2012 je treba razlagati tako, da oseba, ki trdi, da so bile njene osebnostne pravice kršene z objavo napačnih podatkov o njej na spletu in s tem, da se komentarji, ki se nanašajo nanjo, niso izbrisali, ne more vložiti tožbe za popravek teh podatkov in izbris teh komentarjev pri sodiščih vsake države članice, na ozemlju katere so ali so bile dostopne na spletu objavljene informacije.
            
         
      (1)  UL C 211, 13.6.2016.